b'\n_START_ARTICLE_\nPica\n_START_PARAGRAPH_\nPica\xc2\xa0(it. pizza; IPA: [\xcb\x88pi\xcb\x90ttsa]; [\xcb\x88pi\xcb\x90tts\xc7\x9d]) \xe2\x80\x93 krosnyje i\xc5\xa1keptas, da\xc5\xbeniausiai apvalus plok\xc5\xa1\xc4\x8dias kepinys su s\xc5\xabriu bei \xc4\xafvairiais ingridientais. Patiekalas kil\xc4\x99s i\xc5\xa1 Italijos, kaip varging\xc5\xb3 \xc5\xbemoni\xc5\xb3 maistas .\n_START_SECTION_\nPica JAV\n_START_PARAGRAPH_\n\xc4\xae JAV pica atkeliavo kartu su italais XIX am\xc5\xbeiaus pabaigoje. Italai ten atidar\xc4\x97 daug kepykl\xc4\x97li\xc5\xb3, kuriose tarp gausyb\xc4\x97s kepini\xc5\xb3 buvo prekiaujama ir pica. Pirmoji picerija JAV atidaryta Niujorke 1895\xc2\xa0m. Gennaro Lombardi iniciatyva._NEWLINE_Pica JAV labai i\xc5\xa1populiar\xc4\x97jo po Antrojo pasaulinio karo. I\xc5\xa1 Europos gr\xc4\xaf\xc5\xbe\xc4\x99 kariai, Italijoje paragav\xc4\x99 ir pam\xc4\x97g\xc4\x99 pic\xc4\x85, \xc4\x97m\xc4\x97 jos ie\xc5\xa1koti ir JAV. Kiek v\xc4\x97liau prekybos centruose prad\xc4\x97ti pardavin\xc4\x97ti paruo\xc5\xa1ti pic\xc5\xb3 pada\xc5\xbeai bei miltiniai pagrindai. O 1950\xc2\xa0m. pabaigoje \xc4\x97m\xc4\x97 kurtis ir picerij\xc5\xb3 tinklai, tokie kaip Pizza Hut bei kiti, i\xc5\xa1garsin\xc4\x99 pic\xc4\x85 visame pasaulyje.\n_START_SECTION_\nPica Lietuvoje\n_START_PARAGRAPH_\nLietuvoje pica atsirado XX a. paskutinio de\xc5\xa1imtme\xc4\x8dio prad\xc5\xbeioje, atgavus nepriklausomyb\xc4\x99. Labiausia i\xc5\xa1plito XX a. paskutinio de\xc5\xa1imtme\xc4\x8dio pabaigoje, XXI a. prad\xc5\xbeioje, kuomet itin spar\xc4\x8diai i\xc5\xa1plito picerij\xc5\xb3 tinklai._NEWLINE_Lietuvoje pica yra vienas populiariausi\xc5\xb3 patiekal\xc5\xb3.'